எனக்கு நியூயார்க் கென்னடி சென்டரில் ஒரு நிகழ்ச்சி. அப்போது ஒரு ஃபோன் வந்தது, ரஹ்மானின் நிகழ்ச்சிக்கு தபலா வாசிக்க நீங்கள் உடனே புறப்பட்டு வரவேண்டும் என்று. நிகழ்ச்சி சிங்கப்பூரில், நான் இருப்பது நியூ யார்க்கில். உடனே கிளம்பிச் சென்றால் இரண்டு மணி நேரத்தில் கச்சேரி. என்ன பாட்டு, என்ன வாசிக்கப் போகிறோம் ஒன்றுமே தெரியாது. ஸ்டேஜில் நேரடியாக ரஹ்மானைப் பார்க்கிறேன். அதற்கு முன்னால் அவரைப் பார்த்ததில்லை. நான் அவரைப் பார்த்ததும் என்னைப் பார்த்துப் புன்னகைத்தார். நிகழ்ச்சியில் வாசித்து முடித்ததும் "பியூட்டிஃபுல் சவுண்ட்" என்றார். சொல்லப்போனால் எங்கெல்லாம் ஸ்ருதி சேர்ந்ததோ அங்கெல்லாம் சேர்த்து என் இஷ்டத்திற்கு வாசித்தேன். இன்றுவரை அவருடைய எல்லா ரெகார்டிங்குகளிலும் தபலா வாசிக்க என்னைக் கூப்பிட்டுவிடுகிறார்.